CELEX: 62006CA0002
Language: bg
Date: 2008-02-12 00:00:00
Title: Дело C-2/06: Решение на Съда (разширен състав) от 12 февруари 2008 г. (искане за преюдициално заключение от Finanzgericht Hambourg) — Willy Kempter KG/Hauptzollamt Hamburg-Jonas (Износ на говеда — Възстановявания при износ — Окончателно административно решение — Тълкуване на решение на Съда — Действие на по-късно произнесено от Съда решение в отговор на преюдициално запитване — Преразглеждане и оттегляне — Времеви ограничения — Правна сигурност — Принцип на сътрудничеството — Член 10 ЕО)

29.3.2008   
            
            
               BG
            
            
               Официален вестник на Европейския съюз
            
            
               C 79/3
            
         Решение на Съда (разширен състав) от 12 февруари 2008 г. (искане за преюдициално заключение от Finanzgericht Hambourg) — Willy Kempter KG/Hauptzollamt Hamburg-Jonas
   (Дело C-2/06) (1)
   
   (Износ на говеда - Възстановявания при износ - Окончателно административно решение - Тълкуване на решение на Съда - Действие на по-късно произнесено от Съда решение в отговор на преюдициално запитване - Преразглеждане и оттегляне - Времеви ограничения - Правна сигурност - Принцип на сътрудничеството - Член 10 ЕО)
   (2008/C 79/03)
   Език на производството: немски
   Препращаща юрисдикция
   Finanzgericht Hambourg
   Страни в главното производство
   
      Жалбоподател: Willy Kempter KG
   
      Ответник: Hauptzollamt Hamburg-Jonas
   Предмет
   Преюдициално запитване — Finanzgericht Hamburg — Тълкуване на член 10 от Договора за ЕО, тълкуван с Решение на Съда от 13 януари 2004 г. по дело C-453/00, Kühne & Heitz — Преразглеждане и поправка от административен орган на влязлото в сила негово решение, за да се вземе предвид тълкуването на приложимата общностна разпоредба, което междувременно е направено с решение на Съда, след като адресатът на административното решение при подаването на първоначалната жалба по съдебен ред не се е позовал на нарушение на тази разпоредба, и е направил искане за преразглеждане едва 21 месеца след обявяване на посоченото съдебно решение.
   Диспозитив
   
               1.
            
            
               Общностното право не изисква в рамките на производство пред административен орган, в което се иска преразглеждане на административно решение, станало окончателно по силата на решение, постановено от юрисдикция, действаща като последна инстанция, при положение че съответното решение от гледна точка на по-късна практика на Съда е основано на неправилно тълкуване на общностното право, жалбоподателят в главното производство да се е позовал на общностното право при обжалването на съответното решение по съдебен ред по вътрешното право.
            
         
               2.
            
            
               Общностното право не поставя никакви ограничения във времето за подаване на искане за преразглеждане на окончателно административно решение. Държавите-членки обаче са свободни да предвидят разумни срокове за подаване на искане в съответствие с общностните принципи на ефективност и еквивалентност.
            
         
      (1)  ОВ C 60, 11.3.2006 г.